พะเยาว์ วางมาลัยจุดลูกถูกยิงปี 53 ก่อนเดินเท้ากับ เพนกวิน-จ่านิว ไปรับทราบข้อกล่าวหาหมิ่น กกต.
พะเยาว์-เพนกวิน-จ่านิววางมาลัยวัดปทุมฯ จุด กมนเกด พยาบาลอาสาลูกสาวพะเยาว์ถูกทหารยิงเสียชีวิต ช่วงสลายชุมนุม นปช. ปี 53 ก่อนเดินเท้าไปรับทราบข้อกล่าวหาหมิ่น กกต. จากการเข้าร่วมกิจกรรมล่ารายชื่อถอดถอน กกต.ที่ สน.พญาไท ย้ำเมื่อความอยุติธรรมันกลายเป็นกฎหมาย มันก็ถึงเวลาที่เราจะลุกขึ้นมาต่อต้านกันแล้ว30 เม.ย.2562 ที่บริเวณวัดปทุมวนาราม ซึ่งเป็นจุดที่มีผู้เสียชีวิตจากการสลายการชุมนุมกลุ่ม นปช. วันที่ 19 พ.ค.2553 จำนวน 6 ศพ โดย 1 ในนั้นคือ กมนเกด อัคฮาด พยาบาลอาสา ซึ่งเป็นลูกสาวของพะเยาว์ อัคฮาด ซึ่งวันนี้เมื่อเวลาประมาณ 9.30 น.ที่ผ่านมาพะเยาว์ ได้เดินทางมาเพื่อ วางมาลัยพร้อมบอกกล่าวเพื่อขอให้เป็นกำลังใจให้ เนื่องจากตนโดนคดี ยืนยันว่าตนจะสู้จนถึงที่สุดเมื่อความอยุติธรรมันกลายเป็นกฎหมาย มันก็ถึงเวลาที่เราจะลุกขึ้นมาต่อต้านกันแล้ว นี่คือสิ่งหนึ่งที่พวกเราต้องสุ้กันต่อไป สู้แบบสันติวิธีพะเยาว์ กล่าวจากนั้นทั้งพะเยาว์ พร้อมด้วย พริษฐ์ ชิวารักษ์(เพนกวิน) นักศึกษาและนักกิจกรรมทางการเมือง และจ่านิว หรือ สิรวิชญ์ เสรีธิวัฒน์เดินเท้าจากวัดปทุมฯ เข้าพบพนักงานสอบสวน สน.พญาไท เพื่อรับทราบข้อกล่าว กรณีคณะกรรมการการเลือกตั้ง(กกต.) แจ้งความหมิ่นประมาทด้วยการโฆษณาจากการเข้าร่วมกิจกรรมล่ารายชื่อถอดถอน กกต.เมื่อวันที่ 31 มี.ค.ที่ผ่านมาโดยมี พ.ต.อ เจษฎา คุ้มศาสตรา ผกก.พญาไท ร่วมกันทำการสอบปากคำในครั้งนี้ รายงานว่าพะเยาว์ เปิดเผยก่อนเข้าห้องประชุมว่า ตนยืนยันว่าไม่เคยให้ร้ายใคร ความจริงเป็นเช่นไรสังคมย่อมเห็นประจักษ์ชัด และพร้อมจะเดินเข้าสู่กระบวนการยุติธรรม ทั้งนี้ทางเจ้าหน้าที่ได้ทำการสอบสวน โดย นางพะเยาว์ ให้การปฎิเสธ จากนั้นเจ้าหน้าที่จึงนำตัวไปพิมพ์มือเพื่อตรวจสอบประวัติ และปล่อยตัวไปพ.ต.ท.พนม เชื้อทอง รอง ผกก.สอบสวน เปิดเผยว่า วันนี้ทางพนักงานสอบสวนได้ออกหมายเรียกทั้งหมดมาพบพนักงานสอบสวน ซึ่งถูก กกต.แจ้งความดำเนินคดีในข้อหาหมิ่นประมาท และเมื่อทำการสอบปากคำทั้งหมดเรียบร้อยแล้ว ก็จะนำตัวไปทำประวัติ ก่อนจะปล่อยตัวชั่วคราว เพื่อที่จะให้มาพบพนักงานสอบสวนใหม่ ภายใน 30วัน เพื่อไปหาหลักฐานมาสู้คดีเกี่ยวกับ คดี 6 วัดปทุมวนาราม ซึ่งมีกมนเกด เป็น 1 ในนั้นศาลมีคำสั่งในการไต่สวนการเสียชีวิตตั้งแต่ 6 ส.ค.2556 แล้ว ว่า สุวัน ศรีรักษา อายุ 30 ปี อาชีพเกษตรกร ผู้เสียชีวิตที่ 1อัฐชัย ชุมจันทร์ อายุ 28 ปี บัณฑิตคณะนิติศาสตร์ มหาวิทยาลัยรามคําแห่ง ผู้เสียชีวิตที่ 2 มงคล เข็มทอง อายุ 36 ปี เจ้าหน้าที่อาสามูลนิธิปอเต็กตึ๊ง ผู้เสีย ชีวิตที่ 3 รพ สุขสถิต อายุ 66 ปี อาชีพพนักงานขับ รถรับจ้างในสนามบิน ผู้เสียชีวิตที่ 4 กมนเกด ฮัคอาด อายุ 25 ปี อาชีพพยาบาลอาสา ผู้เสียชีวิตที่ 5 และ อัครเดช ขันแก้ว อาชีพรับจ้าง ผู้เสียชีวิตที่ 6 โดยทั้ง 6 ศพ ถูกยิงเสียชีวิตที่วัดปทุมวนาราม เมื่อวันที่ 19 พ.ค.2553 ในเหตุการณ์สลายการชุมนุม ของแนวร่วมประชาธิปไตยต่อต้านเผด็จการแห่งชาติ หรือ นปช. สมัย อภิสิทธิ์เป็นนายกรัฐมนตรีศาลสั่งว่าผู้ตายที่ 13-6 ถึงแก่ความตายเนื่องจากกระสุนปืน .223 จากทหารกองพันจู่โจมพิเศษที่ 3 ค่ายเอราวัณ จ.ลพบุรีที่ประจำอยู่บริเวณรางรถไฟฟ้า BTS หน้าวัดปทุมฯ ขณะเกิดเหตุ ส่วนผู้ตายที่ 2 ตายจากกระสุน .223 จากกองพันทหารราบที่ 2 กรมทหารราบที่ 31 รักษาพระองค์ที่ประจำการอยู่บริเวณถนนพระราม 1 ช่วงเกิดเหตุภายใต้คำสั่งของ ศอฉ. และผลการตรวจจากสถาบันนิติวิทยาศาสตร์ไม่พบร่องรอยการยิงปืนของมือทั้ง 6 ศพ จึงเชื่อว่าทั้ง 6 ไม่มีส่วนเกี่ยวข้องในการใช้อาวุธปืน รวมทั้งขณะเกิดเหตุมีด่านเจ้าหน้าที่ตรวจค้นอาวุธแน่นหนานอกจากนี้ ภายหลังการอ่านคำสั่งในวันนั้นผู้สื่อข่าวประชาไทยังรายงานด้วยว่า ศาลกล่าวสรุปประเด็นให้ผู้ที่เข้าร่วมฟังด้วยว่า 1.เกิดจากการกระทำของเจ้าพนักงานทหาร 2.ผู้ตายทั้ง 6 ไม่มีคราบเขม่าดินปืนที่มือทั้งสองข้าง แสดงว่าไม่ได้เกี่ยวข้องกับการใช้อาวุธปืนมาก่อน 3.การตรวจยึดอาวุธในวัดปทุมวนาราม ไม่น่าเชื่อว่ามีการตรวจยึดจริง และ 4.กรณีชายชุดดำ ไม่ปรากฏว่ามีชายชุดดำอยู่ในบริเวณดังกล่าว โดยศาลมีคำสั่งในครั้งนั้นให้นำคำสั่งนี้ส่งต่อให้พนักงานอัยการ เพื่อดำเนินการต่อไป ตามประมวลกฎหมายวิธีพิจารณาความอาญา มาตรา 150
พะเยาว์-เพนกวิน-จ่านิว วางมาลัยวัดปทุมฯ จุด กมนเกด พยาบาลอาสาลูกสาวพะเยาว์ถูกทหารยิงเสียชีวิต ช่วงสลายชุมนุม นปช. ปี 53 ก่อนเดินเท้าไปรับทราบข้อกล่าวหาหมิ่น กกต.
พะเยาว์ อัคฮาด,พริษฐ์ ชิวารักษ์,สิรวิชญ์ เสรีธิวัฒน์,กกต.,หมิ่นประมาทด้วยการโฆษณา,เลือกตั้ง 62